
Siviløkonomutdanningen


EKSAMEN I 15023 SKATTERETT 1PRIVATE 

Dato:
15. august 1998 

Tid:
09.00-13.00

Hjelpemidler:
Norges lover, særtrykk av lover uten kommentarer, Jacob Jarøys eller Ole Gjems-Onstads skattelovsamling, kalkulator

Fagansvarlig:
Bjørn Espnes

Oppgavesettet består av 3 oppgave.

Merknad:
Kandidaten skal henvise til aktuelle lovbestemmelser/forskrifter i forbindelse med de spørsmål som behandles. Presiser nødvendige forutsetninger.

---------------------------------------------------------------------------------------------------------

Oppgave 1 (15 %)
Spørsmål 1

Gjør rede for begrepet næringsvirksomhet i skattemessig forstand. 

Spørsmål 2

Hvilken skattemessig betydning har det om det foreligger næringsvirksomhet eller ikke ?

OPPGAVE 2 (10 %)

Hvilke regler gjelder for skattemessig periodisering av inntekter og kostnader for regnskapspliktige næringsdrivende ? Gjør rede for hovedregel og viktige unntak. 

Oppgave 3 ( 75 %)
AS Optimist er et industriselskap som produserer diverse utstyr til ulike formål. I forbindelse med årsoppgjøret for 19X7 får vi vite følgende om selskapet:

Driftsmidler
AS Optimist driver næringsvirksomhet i eget bygg. Virksomheten har vært i sterk vekst, og lokalene har etter hvert blitt for små. 25.12.19X7 selger derfor selskapet sitt gamle bygg for kr 1 500 000,-. Nytt bygg blir kjøpt inn for kr 2 000 000,-. Dokumentavgift kommer i tillegg med kr 50 000,-.  Regnskapsmessig nedskrevet verdi på solgt bygg er kr 300 000,-.

I løpet av 19X7 har selskapet investert i 2 nye personbiler, 1 den 15. januar og  1 den 23. oktober. Kostpris på disse er henholdsvis kr 150 000,- og kr 200 000,-.  1 eldre bil er solgt for kr 75 000,-. Bilen var regnskapsmessig nedskrevet til 0.

Videre har selskapet investert i nytt EDB-anlegg til kr 150 000,-. Det gamle er utrangert og ble i 1997 kastet på søppelfyllinga.

Selskapet har også investert i nytt produksjonsutstyr for kr 750 000,-. I den forbindelse har selskapet mottatt investeringstilskudd fra Statens nærings- og distriktsutviklingsfond på kr 150 000,-. Kommunen har også bidratt med et tilskudd på kr 70 000,-. Tilskuddene er i regnskapet ført til reduksjon av kostpris på investeringene.

1.1.X7 hadde selskapet følgende skattemessige saldi:

a) Kontormaskiner:(gammelt EDB-anlegg)
75 000

c) Varebiler
150 000

d) Personbiler m.v
280 000

g) Bygg :
250 000

I regnskapet er det bokført kr 550 000 i bedriftsøkonomiske avskrivninger.

Kundefordringer
Selskapet har ikke hatt tap på kundefordringer de siste 2 årene. Pr. 31.12.X7 viser en gjennomgang av kundelisten at utestående kr 50 000,- på en kunde er usikker med hensyn til om man vil få oppgjør fra kunden.  Regnskapsmessig blir det satt av kr 40 000 til dekning av mulig tap på denne kunden.  Bokførte tap på fordringer blir derfor kr 40 000,-. 

Garantiansvar
For å  dekke mulige garantiarbeider i forbindelse med en større leveranse av utstyr til en borerigg, er det i regnskapet for 19X7 avsatt kr 100 000 til garantiansvar.  Tilsvarende avsetning 1.1.X7 var kr 40.000.

Sosiale kostnader/representasjon
Det er kostnadsført kr 55.000,- som gjelder en julefest som firmaet holdt i desember. Tilstede var samtlige ansatte med ektefeller/partnere. Det er også kostnadsført kr 75.000 som gjelder en firmatur der ledelsen i firmaet samt representanter for de største kundene deltok. I alt deltok 8 personer, 5 av disse fra bedriften. Turen inkluderte en busstur til en av de mer kjente lakselvene i distriktet og overnatting i 2 døgn. Bespisning var også inkludert.

Hovedtallene i finansregnskapet for 19X7 er som følger:

Driftsinntekter
10.510.000

Driftskostnader
8.500.000
Driftsresultat
2.010.000

Renteinntekter
20.000

Rentekostnader
140.000
Resultat før skatt
1.890.000
I disse tallen er alle bedriftsøkonomiske vurderinger hensyntatt, dvs. avskrivninger, garantiavsetninger, mv. 

Spørsmål 1

Beregn alminnelig inntekt for selskapet for 19X7 ut fra ovennevnte opplysninger. Selskapet ønsker lavest mulig skatt.

Selskapet eies av Jens Hansen og Hans Jensen med 50 % hver. Begge er aktive i selskapet. Hansens lønn utgjør kr 250 000 og Jensens lønn utgjør kr 50 000,-. Totale lønnskostnader inklusive trygdeavgift utgjør kr 2 500 000,-. 

Kapitalavkastningsgrunnlaget utgjør kr 4 800 000,-.

Spørsmål 2

Beregn personinntekten for de 2 aksjonærene

Selskapets aksjekapital er på kr 100 000 fordelt på 100 aksjer.  De to aksjonærene har eid selskapet siden stiftelsen i 19X4. Aksjeinnskuddet skjedde til pålydende på aksjene.

Siden dette har selskapet hatt følgende RISK-reguleringer  (pr. aksje).

1.1.X5
800,00

1.1.X6
-200,50

1.1.X7 
500,60

I 19X7 har selskapet refundert de aktive aksjonærene kr 150.000 i utliknet skatt på beregnet personinntekt. Videre er det avsatt kr 900.000 i utbytte pr 31.12.X7

Spørsmål 3

Fastsett selskapets  RISK-regulering pr 1.1.X8.

Hans Jensen selger sine aksjer 15.4.X8 for kr 750.000,-.

Spørsmål 4

Beregn gevinst/tap ved aksjesalget. Hva blir den skattemessige konsekvensen av salget  for Jensen ?

